CELEX: 32018D1207(01)
Language: hu
Date: 2018-11-30 00:00:00
Title: A Bizottság végrehajtási határozata (2018. november 30.) a „Vitellone Bianco dell’Appennino Centrale” (OFJ) elnevezéshez kapcsolódó, az 1151/2012/EU európai parlamenti és tanácsi rendelet 53. cikke szerinti, nem kisebb jelentőségű termékleírás-módosítás jóváhagyására irányuló kérelemnek az Európai Unió Hivatalos Lapjában történő közzétételéről

7.12.2018   
               
               
                  HU
               
               
                  Az Európai Unió Hivatalos Lapja
               
               
                  C 441/20
               
            
         A BIZOTTSÁG VÉGREHAJTÁSI HATÁROZATA
         (2018. november 30.)
         a „Vitellone Bianco dell’Appennino Centrale” (OFJ) elnevezéshez kapcsolódó, az 1151/2012/EU európai parlamenti és tanácsi rendelet 53. cikke szerinti, nem kisebb jelentőségű termékleírás-módosítás jóváhagyására irányuló kérelemnek az Európai Unió Hivatalos Lapjában történő közzétételéről
         (2018/C 441/08)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 50. cikke (2) bekezdésének a) pontjára, összefüggésben 53. cikkének (2) bekezdésével,
         mivel:
         
                     (1)
                  
                  
                     Olaszország az 1151/2012/EU rendelet 49. cikkének (4) bekezdésével összhangban a „Vitellone Bianco dell’Appennino Centrale” (OFJ) termékleírásának nem kisebb jelentőségű módosítására irányuló kérelmet nyújtott be.
                  
               
                     (2)
                  
                  
                     A Bizottság az 1151/2012/EU rendelet 50. cikkével összhangban megvizsgálta a kérelmet, és arra a következtetésre jutott, hogy az megfelel a szóban forgó rendeletben meghatározott feltételeknek.
                  
               
                     (3)
                  
                  
                     Az 1151/2012/EU rendelet 51. cikke szerinti felszólalások benyújtásának lehetővé tétele érdekében a 668/2014/EU bizottsági végrehajtási rendelet (2) 10. cikke (1) bekezdésének első albekezdése szerinti, nem kisebb jelentőségű termékleírás-módosítás jóváhagyására irányuló kérelmet, a „Vitellone Bianco dell’Appennino Centrale” (OFJ) bejegyzett elnevezéshez kapcsolódó módosított egységes dokumentummal és az érintett termékleírás közzétételére való hivatkozással együtt közzé kell tenni az Európai Unió Hivatalos Lapjában,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A 668/2014/EU végrehajtási rendelet 10. cikke (1) bekezdésének első albekezdése szerinti, nem kisebb jelentőségű termékleírás-módosítás jóváhagyására irányuló kérelmet, a „Vitellone Bianco dell’Appennino Centrale” (OFJ) bejegyzett elnevezéshez kapcsolódó módosított egységes dokumentummal és az érintett termékleírás közzétételére való hivatkozással együtt, e határozat melléklete tartalmazza.
            Az 1151/2012/EU rendelet 51. cikkével összhangban e határozat közzététele jogot keletkeztet arra, hogy az e cikk első bekezdésében említett módosítás ellen e határozatnak az Európai Unió Hivatalos Lapjában való közzététele időpontjától számított három hónapon belül kifogást emeljenek.
         
         
            Kelt Brüsszelben, 2018. november 30-án.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
         
            (2)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).
      
      
         
            MELLÉKLET
            AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM
            
               Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem
            
            
               „Vitellone bianco dell’Appennino centrale”
            
            
               EU-szám: PGI-IT-1552-AM02 – 2017.9.26.
            
            
               OEM ( ) OFJ ( X )
            
            1.   Kérelmező csoportosulás és jogos érdek
            
            
                        Consorzio di tutela „Vitellone bianco dell’Appennino centrale”
                     
                  
                        Via delle Fascine, 4
                     
                  
                        06132 San Martino in Campo
                     
                  
                        Perugia (PG)
                     
                  
                        ITALIA
                     
                  
                        info@vitellonebianco.it
                     
                  A Consorzio di Tutela del „Vitellone bianco dell’Appennino centrale” (a Vitellone bianco dell’Appennino centrale védelmére alakult társulás) a Ministero delle Politiche Agricole Alimentari e Forestali (Mezőgazdasági, Élelmezési és Erdészeti Minisztérium) 2013. október 14-i 12511. sz. rendelete 13. cikkének 1. albekezdése értelmében módosítási kérelem benyújtására jogosult.
            2.   Tagállam vagy harmadik ország
            
            Olaszország
            3.   A termékleírás módosítással (módosításokkal) érintett rovatai
            
            
                        —
                     
                     
                        ☐
                     
                     
                        A termék elnevezése
                     
                  
                        —
                     
                     
                        ☒
                     
                     
                        A termék leírása
                     
                  
                        —
                     
                     
                        ☐
                     
                     
                        Földrajzi terület
                     
                  
                        —
                     
                     
                        ☐
                     
                     
                        A származás igazolása
                     
                  
                        —
                     
                     
                        ☒
                     
                     
                        Az előállítás módja
                     
                  
                        —
                     
                     
                        ☐
                     
                     
                        Kapcsolat
                     
                  
                        —
                     
                     
                        ☒
                     
                     
                        Címkézés
                     
                  
                        —
                     
                     
                        ☒
                     
                     
                        Egyéb: Ellenőrző okmány; Csomagolás; Szabályozási aktualizálások.
                     
                  4.   A módosítás(ok) típusa
            
            
                        —
                     
                     
                        ☒
                     
                     
                        Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása
                     
                  
                        —
                     
                     
                        ☐
                     
                     
                        Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot
                     
                  5.   Módosítás(ok)
            
            
               
                  A termék leírása
               
            
            
               A termékleírás 5.4. pontja és az egységes dokumentum 3.2. pontja
            
            
                     
                        1.
                     
                     
                        A főzéskori veszteségre (kevesebb mint 35 %) és a főtt termék keménységi fokára (kevesebb mint 2,5 kg/cm2) vonatkozó paraméterek törlésre kerültek.
                        Erre a módosításra azért volt szükség, mert a vizsgálatok, melyeket kötelezően laboratóriumban kell elvégezni, bizonyos minimális időt igényelnek. A friss „marhahús” meglehetősen korlátozott eltarthatósági idejű termék, különösen bizonyos anatómiai részek esetében.
                        A hasított testeket a vágást követően legfeljebb 2 napon belül ki kell szállítani a vágóhídról, nevezetesen azért, mert a vágóhidak hűtőhelyiségeinek fizikai kialakítása a hasított testek hűtését szolgálja, és azok rendeltetésszerűen nem alkalmasak a tartósításra vagy érlelésre.
                        Jelenleg a kérdéses elemzések eredményei több mint 7 napos határidővel érkeznek meg. Ez súlyos, kereskedelmi és tanúsítási természetű problémákkal jár, mert a terméket legkésőbb 48 órával a vágás után kell kiszállítani darabolás céljából, ez a határidő pedig nem egyeztethető össze a vizsgálatok elvégzéséhez szükséges idővel. A másik lehetséges forgatókönyv az volna, ha a tanúsított terméket visszaminősítenék hagyományos termékké, ami viszont jelentős gazdasági veszteségekkel járna.
                     
                  
               
                  Az előállítás módja
               
            
            
               A termékleírás 4.1. pontja
            
            
                     
                        2.
                     
                     
                        A következő mondatok:
                        „A születéstől az elválasztásig a következő állattartási rendszerek alkalmazása engedélyezett: legeltetés, szabad terű istállós tartás, fixkarámos tartás.
                        Az elválasztás utáni, az állatok levágásáig tartó későbbi szakaszokban az állatokat kizárólag szabad terű vagy fixkarámos istállóban szabad tartani.”
                        az alábbiak szerint módosulnak:
                        „A születéstől az elválasztásig a következő állattartási rendszerek alkalmazása engedélyezett: legeltetés, szabad terű istálló, félszabad legeltetés.
                        Az elválasztás utáni, az állatok levágásáig tartó későbbi szakaszokban az állatokat kizárólag szabad terű istállóban, kötött tartásban vagy félszabad legeltetésben szabad tartani.”
                        A születéstől az elválasztásig terjedő tenyésztési szakaszok esetében a borjak „kötött tartására” való utalásokat a borjak védelmére vonatkozó minimumkövetelmények megállapításáról szóló, 2008. december 18-i 2008/119/EK tanácsi irányelvnek megfelelően el kell hagyni.
                        A teljes tenyésztési periódus, tehát a születéstől a vágásig tartó időszak tekintetében a leírás a félszabad legeltetésre való hivatkozással egészül ki annak pontosítása érdekében, hogy mit értett eddig a leírás „szabad terű istálló” alatt.
                        A félszabad legeltetésben tartott szarvasmarhák szabadon mozoghatnak egy olyan területen belül, amelynek határain fizikai eszközök akadályozzák meg a terület elhagyását.
                     
                  
               A termékleírás 4.1. pontja – Az egységes dokumentum 3.3. pontja
            
            
                     
                        3.
                     
                     
                        A következő bekezdés:
                        „Ezt követően az alaptakarmány természetes mezőkről vagy termesztésből származó fűfélékből vagy takarmányból, illetve a meghatározott előállítási területen termő jellemző fűfélékből áll; emellett adalékként engedélyezett egyszerű vagy összetett koncentrált tápok adása, ásványi és vitaminkiegészítőkkel.”
                        az alábbiak szerint módosul:
                        „Ezt követően az alaptakarmány természetes mezőkről vagy termesztésből származó fűfélékből vagy takarmányból, illetve a meghatározott előállítási területen termő jellemző fűfélékből áll; emellett adalékként engedélyezett egyszerű vagy összetett koncentrált tápok adása, étrend-kiegészítőkkel.”
                        Az „ásványi és vitaminkiegészítőkre” való utalás helyébe az „étrend-kiegészítőkre” való hivatkozás lép. Ez a módosítás az állatoknak adható kiegészítő takarmány típusait kiterjeszti a vitaminoktól és ásványi anyagoktól eltérő egyéb tápanyagokra is.
                     
                  
               A termékleírás 4.2. pontja – Az egységes dokumentum 3.3. pontja
            
            
                     
                        4.
                     
                     
                        A következő bekezdés:
                        „A vágást megelőző négy hónapban tilos az állatok silózott takarmánnyal való etetése.
                        Tilos az állatok etetése a következő ipari melléktermékekkel:
                        
                                    —
                                 
                                 
                                    friss cukorrépapép;
                                 
                              
                                    —
                                 
                                 
                                    őrölt olajfahajtások;
                                 
                              
                                    —
                                 
                                 
                                    friss vagy szárított olajfalevél;
                                 
                              
                                    —
                                 
                                 
                                    narancspép;
                                 
                              
                                    —
                                 
                                 
                                    szárított citruspép;
                                 
                              
                                    —
                                 
                                 
                                    szárított narancspép;
                                 
                              
                                    —
                                 
                                 
                                    olívapogácsa;
                                 
                              
                                    —
                                 
                                 
                                    olívahéj;
                                 
                              
                                    —
                                 
                                 
                                    paradicsomhéj és -magok;
                                 
                              
                                    —
                                 
                                 
                                    lepárlási maradékok;
                                 
                              
                                    —
                                 
                                 
                                    malátacsíra;
                                 
                              
                                    —
                                 
                                 
                                    sörtörköly;
                                 
                              
                                    —
                                 
                                 
                                    friss vagy szárított törköly;
                                 
                              
                                    —
                                 
                                 
                                    friss vagy szárított cefre;
                                 
                              
                                    —
                                 
                                 
                                    finom vagy kereskedelmi korpa;
                                 
                              
                                    —
                                 
                                 
                                    húsliszt;
                                 
                              
                                    —
                                 
                                 
                                    tepertő;
                                 
                              
                                    —
                                 
                                 
                                    halliszt;
                                 
                              
                                    —
                                 
                                 
                                    vér;
                                 
                              
                                    —
                                 
                                 
                                    állati eredetű zsiradék;
                                 
                              
                                    —
                                 
                                 
                                    almatörköly;
                                 
                              
                                    —
                                 
                                 
                                    friss vagy konzervált gyümölcsök;
                                 
                              
                                    —
                                 
                                 
                                    édesipari hulladékok.”
                                 
                              az alábbiak szerint módosul:
                        „A vágást megelőző négy hónapban tilos az állatok silózott takarmánnyal való etetése.
                        Tilos az állatok etetése a következő ipari melléktermékekkel:
                        
                                    —
                                 
                                 
                                    húsliszt;
                                 
                              
                                    —
                                 
                                 
                                    tepertő;
                                 
                              
                                    —
                                 
                                 
                                    halliszt;
                                 
                              
                                    —
                                 
                                 
                                    vér;
                                 
                              
                                    —
                                 
                                 
                                    állati eredetű zsiradék;
                                 
                              
                                    —
                                 
                                 
                                    édesipari hulladékok.
                                 
                              A következő ipari melléktermékek kizárólag koncentrált tápok összetevőjeként engedélyezettek:
                        
                                    —
                                 
                                 
                                    friss cukorrépapép;
                                 
                              
                                    —
                                 
                                 
                                    őrölt olajfahajtások;
                                 
                              
                                    —
                                 
                                 
                                    friss vagy szárított olajfalevél;
                                 
                              
                                    —
                                 
                                 
                                    narancspép;
                                 
                              
                                    —
                                 
                                 
                                    szárított citruspép;
                                 
                              
                                    —
                                 
                                 
                                    dehidratált narancspép;
                                 
                              
                                    —
                                 
                                 
                                    olívapogácsa;
                                 
                              
                                    —
                                 
                                 
                                    olívahéj;
                                 
                              
                                    —
                                 
                                 
                                    paradicsomhéj és -magok;
                                 
                              
                                    —
                                 
                                 
                                    lepárlási maradékok;
                                 
                              
                                    —
                                 
                                 
                                    malátacsíra;
                                 
                              
                                    —
                                 
                                 
                                    sörtörköly;
                                 
                              
                                    —
                                 
                                 
                                    friss vagy dehidratált törköly;
                                 
                              
                                    —
                                 
                                 
                                    friss vagy dehidratált cefre;
                                 
                              
                                    —
                                 
                                 
                                    finom vagy kereskedelmi korpa;
                                 
                              
                                    —
                                 
                                 
                                    almatörköly;
                                 
                              
                                    —
                                 
                                 
                                    friss vagy konzervált gyümölcsök.”
                                 
                              Ez a módosítás lehetővé teszi bizonyos, eddig tiltott tápanyagok (ipari melléktermékek) felhasználását az állatok takarmányozásához. Az egyes melléktermékek takarmányozási célú felhasználására vonatkozó, a termékleírásban előírt tilalom célja annak elkerülése volt, hogy e melléktermékeket változtatás nélkül adagolják a takarmányhoz, mivel azok kockázatot jelentenek az állatok étrendjének megfelelő egyensúlyára.
                        A javasolt módosítás ezzel szemben pontosítja, hogy az adott ipari melléktermékeket kizárólag a takarmány összetevőjeként szabad alkalmazni. Az állati takarmányban felhasznált száraz melléktermékek így egy kiegyensúlyozott étrend összetételének részei, melynek tápanyag-jellemzői egyértelműen meg vannak határozva és világosan fel vannak tüntetve az adott takarmány címkéjén.
                     
                  
               A termékleírás 4.3. pontja – Az egységes dokumentum 3.4. pontja
            
            
                     
                        5.
                     
                     
                        A következő mondat:
                        „A vágást az előállítás területén található, megfelelő vágóhídon kell végezni;”
                        az alábbiak szerint módosul:
                        „A vágást megfelelő vágóhídon kell végezni.”
                        Megszűnik a földrajzi területen történő levágásra vonatkozó kötelezettség. Ezt a módosítást az az igény indokolja, hogy elérhetővé váljanak az előállítás területéhez közel eső, szervezettebb és strukturáltabb vágóhidak, ezáltal csökkentve a vágásra szánt állatok által megtett távolságokat, az állatjóléti előírások által meghatározott minimumra korlátozva azokat, továbbá hozzáférést biztosít a bizonyos vallási rítusoknak megfelelően működő vágóhidakhoz is.
                        Az egységes dokumentum 3.4. pontja a levágási szakaszra való hivatkozás törlésével módosult.
                     
                  
               A termékleírás 5.3. pontja
            
            
                     
                        1.
                     
                     
                        A következő mondat:
                        „Mivel a hímivarú állatok hasított testének puhasági fokán javítani kell, lévén hogy kisebb a zsírok – köztük az izomszövetek közötti zsír – tárolására való képessége, mint a nőivarú állatoké, a hímivarú állatok hasított testének esetében az érlelési időnek az első negyed esetében legalább 4, a hátsó negyed esetében 10 napnak kell lennie.”
                        az alábbiak szerint módosul:
                        „Mivel a hímivarú állatok hasított testének puhasági fokán javítani kell, lévén hogy kisebb a zsírok – köztük az izomszövetek közötti zsír – tárolására való képessége, mint a nőivarú állatoké, a hímivarú állatok hasított testének esetében a puhulási időnek valamennyi bontott rész esetében legalább 4 napnak kell lennie, kivéve a csípőfartő, a marhaszegy, a lágyrész és a hátszín esetében, melyek érlelésének legalább 10 napig kell tartania.”
                        Pontosításra került, hogy a csípőfartő, a marhaszegy, a lágyrész és a hátszín érlelésének legalább 10 napig kell tartania, míg az összes többi bontott rész érlelési idejét legalább 4 napban kell meghatározni.
                        Ez a módosítás azért szükséges, mivel a hátulsó bontott részek nem mind ugyanazokkal a fizikai jellemzőkkel rendelkeznek, és nem azonos módon kerülnek felhasználásra. E bontott darabok egy része jellegéből adódóan elsősorban darált húsba kerül bedolgozásra, amelyre egészségügyi szempontok miatt a termékleírásban jelenleg előírtnál rövidebb érlelési idők vonatkoznak.
                        Hosszú érlelési időszak szükséges néhány olyan konkrét, nagyobb méretű bontott rész esetében, amelyek kevés kötőszövetet tartalmaznak, és amelyeket elsősorban rövid ideig tartó sütésre szánnak, mint amilyen például a csípőfartő, a marhaszegy, a lágyrész és a hátszín, ahol a minimális érlelési idő meghatározó a termék minősége szempontjából.
                     
                  
               
                  Címkézés
               
            
            
               A termékleírás 6.3. pontja – Az egységes dokumentum 3.6. pontja
            
            
                     
                        2.
                     
                     
                        A következő pontok:
                        
                                    „—
                                 
                                 
                                    Az »oltalom alatt álló földrajzi jelzés« kifejezés és/vagy a hatályos jogszabályokban előírt európai uniós logó. Emellett az »I.G.P.« rövidítés is használható.;
                                 
                              
                                    —
                                 
                                 
                                    az állat fajtája;”
                                 
                              az alábbiak szerint módosulnak:
                        
                                    „—
                                 
                                 
                                    a hatályos európai szabályokban előírt európai uniós logó. Emellett az »oltalom alatt álló földrajzi jelzés« kifejezés és/vagy az »I.G.P.« (OFJ) rövidítés is használható.
                                 
                              
                                    —
                                 
                                 
                                    az állat fajtája, kivéve a több fajtából összetevődő tételek esetében.”
                                 
                              Az uniós logó használata kötelezővé válik a címkén.
                        A termékleírás olyan rendelkezéssel egészül ki, amely kizárólag az egyetlen fajtából álló tételek esetében írja elő a fajta feltüntetését a címkén. Ez a módosítás figyelembe veszi, hogy a címkék mérete gyakran korlátozott és hogy azokon viszonylag kevés a hely, ami néha megnehezíti két vagy három fajta feltüntetését a csomagoláson.
                     
                  
                     
                        3.
                     
                     
                        A következő mondat törlésre kerül:
                        
                                    „—
                                 
                                 
                                    Ugyanakkor minden egyéb, nem kifejezetten előírt minősítés használata tilos.”
                                 
                              Célszerű törölni azt a rendelkezést, amely megtiltja a kifejezetten nem előírt minősítések feltüntetését a címkén. Ezt a módosítást az indokolja, hogy lehetőséget kell adni további információk feltüntetésére a címkén, például a szarvasmarhafélék egyedi (pl.: „hozzáadott állati zsiradékot nem tartalmazó”, „GMO-mentes” stb.) étrendjével vagy a vállalat tanúsítási rendszerével kapcsolatban.
                     
                  
               
                  Egyéb
               
            
            
               A termékleírás 6.2. pontja – Az egységes dokumentum 3.6. pontja
            
            
                     
                        4.
                     
                     
                        A „fajta” felkerült az ellenőrzési dokumentumban szereplő információk listájára.
                        Ez a módosítás kiegészíti az ellenőrzési dokumentumban szereplő információk listáját, amely alapján ellenőrizhetők a megnevezésnek való megfelelőség feltételei. E módosítás célja biztosítani, hogy az állat fajtájára vonatkozó információkat rögzítsék.
                        Az egységes dokumentum vonatkozó része aktualizálásra került.
                     
                  
               
                  Csomagolás
               
            
            
               A termékleírás 6.4. pontja – Az egységes dokumentum 3.5. pontja
            
            
                     
                        5.
                     
                     
                        A következő mondat:
                        „A darabolva forgalmazott friss vagy fagyasztott húst a következő módokon lehet csomagolni: előrecsomagolt formában, vákuumcsomagolásban vagy védőgázas csomagolásban.”
                        az alábbiak szerint módosul:
                        „A darabolva forgalmazott friss vagy fagyasztott húst a következő módokon lehet kiszerelni: előkondicionált vagy előcsomagolt formában, vákuumcsomagolásban vagy védőgázas csomagolásban.”
                        E módosításnak köszönhetően lehetőség nyílik arra is, hogy a terméket az értékesítés helyén elkészített csomagolásban forgalmazzák, miután az ily módon csomagolt termékek értékesítése bevett szokás, különösen a nagykereskedelmi üzletekben való forgalmazás során.
                        Az egységes dokumentum megfelelő pontja aktualizálásra került.
                     
                  
                     
                        6.
                     
                     
                        A következő mondat:
                        „A termék csomagolása kizárólag engedéllyel rendelkező darabolóüzemekben történhet, melyeket a kijelölt felügyeleti szerv ellenőriz, amely engedélyezi az oltalom alatt álló földrajzi jelzés logójának elhelyezését a különböző csomagolásokon.”
                        az alábbiak szerint módosul:
                        „A termék csomagolása kizárólag engedéllyel rendelkező hentesüzletekben és darabolóüzemekben történhet, melyeket az a kijelölt felügyeleti szerv ellenőriz, amely engedélyezi az oltalom alatt álló földrajzi jelzés logójának elhelyezését a különböző csomagolásokon.”
                        Az előző módosítást figyelembe véve helyénvalónak tűnt felvenni a hentesüzleteket is a csomagolás elvégzésére jogosult felek jegyzékébe.
                        Az egységes dokumentum releváns pontja aktualizálásra került.
                     
                  
               
                  Szabályozási aktualizálások.
               
            
            
                     
                        7.
                     
                     
                        A termékleírás 1. és 7. pontjában az 510/2006/EK rendeletre való hivatkozásokat a hatályos szabályozáshoz igazították.
                     
                  EGYSÉGES DOKUMENTUM
            
               „Vitellone bianco dell’Appennino centrale”
            
            
               EU-szám: PGI-IT-1552-AM02 – 2017.9.26.
            
            
               OEM ( ) OFJ ( X )
            
            1.   Elnevezés
            
            „Vitellone bianco dell’Appennino centrale”
            2.   Tagállam vagy harmadik ország
            
            Olaszország
            3.   A mezőgazdasági termék vagy élelmiszer leírása
            
            3.1.   A termék típusa
            
            1.1. osztály: Friss hús (valamint vágási melléktermék és belsőség)
            3.2.   Az 1. pontban szereplő elnevezéssel jelölt termék leírása
            
            A „Vitellone bianco dell’Appennino centrale” OFJ borjúhús 12–24 hónapos, fajtiszta Chianina, Marchigiana és Romagnola fajtájú, a jellegzetes előállítási területen született és tenyésztett hím- és nőstényborjakból származik.
            A szarvasmarhák válogatott, vagyis az Olasz Törzskönyv Fiatal Állatok Nyilvántartásába előírás szerint bejegyzett tenyészetekből származnak: ez igazolja fajtatisztaságukat, ami a hús fizikai és organoleptikus (érzékszervi) tulajdonságainak meghatározása szempontjából alapvető tényező.
            A vágott test külső húsos részein nem lehetnek rendellenes színelváltozások (magenta vagy feketébe hajló szín). A külső zsírréteg színe nem lehet hamvas sárgába hajló, és nem lehet erős sárga erezete.
            A „Vitellone bianco dell’Appennino Centrale” húsának átlagos minőségi paraméterei az alábbiak:
            
                        —
                     
                     
                        pH-érték 5,2 és 5,8 közötti
                     
                  
                        —
                     
                     
                        éteres kivonat (t.q.) 3 %-nál kevesebb
                     
                  
                        —
                     
                     
                        hamu (t.q.) 2 %-nál kevesebb
                     
                  
                        —
                     
                     
                        fehérje (t.q.) 20 %-nál több
                     
                  
                        —
                     
                     
                        koleszterin 50 mg/100 g-nál kevesebb
                     
                  
                        —
                     
                     
                        telítetlen/telített zsírsavak aránya 1,0-nél nagyobb
                     
                  
                        —
                     
                     
                        veszteség frissen 3 %-nál kevesebb
                     
                  
                        —
                     
                     
                        keménységi fok (nyersen) 3,5 kg/cm2-nél kevesebb
                     
                  
                        —
                     
                     
                        szín (nappali fénynél 2667 K) – L 30-nál több
                     
                  
                        —
                     
                     
                        C 20-nál több
                     
                  
                        —
                     
                     
                        H 25 és 45 közötti
                     
                  3.3.   Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)
            
            Az appennini „bianca” („fehér”) fajta borjait az anyaállatok az elválasztásig természetes úton táplálják. Ezt követően az alaptakarmány természetes mezőkről vagy termesztésből származó fűfélékből vagy takarmányból, illetve a meghatározott előállítási területen termő jellemző fűfélékből áll. Emellett adalékként engedélyezett egyszerű vagy összetett koncentrált tápok adása, étrend-kiegészítőkkel.
            A táplálék mennyisége oly módon lett meghatározva, hogy magas vagy középmagas tápértékeket biztosítson – szárazanyagban kifejezve ez a bikák esetében 0,8 T.E./kg, az üszők esetében 0,7 T.E/kg.
            A következő ipari melléktermékek kizárólag koncentrált tápok összetevőjeként engedélyezettek:
            
                        —
                     
                     
                        friss cukorrépapép;
                     
                  
                        —
                     
                     
                        őrölt olajfahajtások;
                     
                  
                        —
                     
                     
                        friss vagy szárított olajfalevél;
                     
                  
                        —
                     
                     
                        narancspép;
                     
                  
                        —
                     
                     
                        szárított citruspép;
                     
                  
                        —
                     
                     
                        dehidratált narancspép;
                     
                  
                        —
                     
                     
                        olívapogácsa;
                     
                  
                        —
                     
                     
                        olívahéj;
                     
                  
                        —
                     
                     
                        paradicsomhéj és -magok;
                     
                  
                        —
                     
                     
                        lepárlási maradékok;
                     
                  
                        —
                     
                     
                        malátacsíra;
                     
                  
                        —
                     
                     
                        sörtörköly;
                     
                  
                        —
                     
                     
                        friss vagy dehidratált törköly;
                     
                  
                        —
                     
                     
                        friss vagy szárított cefre;
                     
                  
                        —
                     
                     
                        finom vagy kereskedelmi korpa;
                     
                  
                        —
                     
                     
                        almatörköly;
                     
                  
                        —
                     
                     
                        friss vagy konzervált gyümölcsök.
                     
                  3.4.   Az előállítás azon műveletei, amelyeket a meghatározott földrajzi területen kell elvégezni
            
            Az előállítás azon műveletei, amelyeknek kifejezetten a meghatározott földrajzi területen kell történniük a születés és a tenyésztés, beleértve az elválasztás és a hizlalás szakaszát.
            3.5.   A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok
            
            A darabolva forgalmazott friss vagy fagyasztott húst a következő módokon lehet csomagolni: előkondicionált vagy előcsomagolt formában, vákuumcsomagolásban vagy védőgázas csomagolásban.
            A termék csomagolása kizárólag engedéllyel rendelkező hentesüzletekben és darabolóüzemekben történhet, melyeket az a kijelölt felügyeleti szerv ellenőriz, amely engedélyezi az oltalom alatt álló földrajzi jelzés logójának elhelyezését a különböző csomagolásokon.
            3.6.   A bejegyzett elnevezést viselő termék címkézésére vonatkozó egyedi szabályok
            
            A „Vitellone bianco dell’Appennino centrale” borjúhús a „Vitellone bianco dell’Appennino centrale” OFJ felirattal ellátott jelzéssel kerül forgalmazásra.
            A jelzés elhelyezése a vágóhídon történik, azt a felügyeleti szerv munkatársai végzik.
            A hatályos jogszabályok által előírt kötelezően feltüntetendő információk mellett a címkén a következő információknak kell szerepelniük:
            
                        1.
                     
                     
                        hivatkozási szám vagy nyomonkövetési kód;
                     
                  
                        2.
                     
                     
                        a „Vitellone Bianco dell’Appennino Centrale” elnevezés és/vagy a logó;
                     
                  
                        3.
                     
                     
                        a hatályos jogszabályokban előírt európai uniós logó. Emellett az „oltalom alatt álló földrajzi jelzés” kifejezés és/vagy az „I.G.P.” (OFJ) rövidítés is használható.
                     
                  
                        4.
                     
                     
                        Az állat fajtája, kivéve a több fajtából összetevődő tételek esetében.
                     
                  Más, a megfelelőségi követelmények betartásának ellenőrzésére szolgáló és az ellenőrző adatlapban előírt adatok is feltüntethetők a címkén: az állat azonosító (törzskönyvi) száma; azon üzem neve, ahol az egyed született; azon üzem neve, ahol az egyedet tenyésztették/hizlalták; az egyed mozgatása; születési helye; fajtája; neme; a vágás dátuma és sorszáma; állatkategória; a vágott test és a vágás utáni testrész tömege; a vágott test EK-besorolás szerinti izmoltsága és faggyúborítottsága; a vágást végző vágóhíd neve és székhelye; a darabolást végző üzem neve és székhelye; az átvett termék típusának feltüntetése (vágott test, féltest, hatod, negyed, egyes részek vagy vegyes részek); a címzett neve és székhelye: vágóhíd, darabolóüzem, kereskedelmi egység; az igazolást kiállító szakember neve.
            4.   A földrajzi terület tömör meghatározása
            
            A „Vitellone Bianco dell’Appennino centrale” borjúhús előállítási területe a Közép-Olaszország appennini vonulata mentén elhelyezkedő megyék és települések területét foglalja magában.
            A termék előállítási területe a következő megyék jelenlegi közigazgatási területére terjed ki: Bologna, Ravenna, Forlì-Cesena, Rimini, Ancona, Ascoli Piceno, Fermo, Macerata, Pesaro-Urbino, Teramo, Pescara, Chieti, L’Aquila, Campobasso, Isernia, Benevento, Avellino, Frosinone, Rieti, Viterbo, Terni, Perugia, Grosseto, Siena, Arezzo, Firenze, Prato, Livorno, Pisa, Pistoia; Roma (Arcinazzo Romano, Camerata Nuova, Cervara di Roma, Jenne, Mazzano Romano, Ponzano Romano, Sant’Oreste, Subiaco, Vallepietra, Vallinfreda, Vivaro Romano községekre korlátozva), Latina (Campodimele, Castelforte, Fondi, Formia, Itri, Lenola, Minturno, Monte San Biagio, Prossedi, Roccasecca dei Volsci, Santi Cosma e Damiano, Sonnino, Spigno Saturnia községekre korlátozva) és Caserta (Ailano, Alife, Alvignano, Baia és Latina, Bellona, Caianello, Caiazzo, Calvi Risorta, Camigliano, Capriati a Volturno, Castel Campagnano, Castel di Sasso, Castello del Matese, Ciorlano, Conca della Campania, Dragoni, Fontegreca, Formicola, Francolise, Gallo Matese, Galluccio, Giano Vetusto, Gioia Sannitica, Letino, Liberi, Marzano Appio, Mignano Monte Lungo, Pastorano, Piana di Monte Verna, Piedimonte Matese, Pietramelara, Pietravairano, Pignataro Maggiore, Pontelatone, Prata Sannita, Pratella, Presenzano, Raviscanina, Riardo, Rocca D’Evandro, Roccaromana, Rocchetta és Croce, Ruviano, San Gregorio Matese, San Pietro Infine, San Potito Sannitico, Sant’Angelo d’Alife, Sparanise, Teano, Tora és Piccilli, Vairano Patenora, Valle Agricola, Vitulazio községekre korlátozva).
            5.   Kapcsolat a földrajzi területtel
            
            Az Appenninek területe a hőmérséklet-ingadozás és a teljes csapadékmennyiség tekintetében sajátos ökoszisztémával rendelkezik. Ezek a környezeti feltételek, amelyek egyértelműen a talaj morfológiai adottságaihoz, illetve speciális elhelyezkedéséhez is kötődnek, változatos, ugyanakkor markánsan jellegzetes legelőflóra kifejlődését idézik elő. A legelők egyik sajátosságát „esszenciális” elemtartalmuk adja, ilyenek egyes specifikus aromák és pigmentek.
            A terület dombos, hegyes környezetben helyezkedik el, az alacsonyabb területeket főként erdők borítják, amelyek helyét fokozatosan legelők veszik át, ahogy közeledünk az appennini vízválasztóhoz, ahol a kisebb darabokra felosztott, különféle célokra (szántók, erdős területek és legelők) hasznosított birtokok jellemzőek.
            Az appennini mediterrán éghajlatra jellemző feltételek tapasztalhatók, vagyis az átlagos éves csapadékmennyiség 1 200 mm körül van (rendkívüli években maximum 2 000 mm), az éves középhőmérséklet pedig télen 0 °C, nyáron 24 °C, a legalacsonyabb hőmérséklet -10 °C, a legmagasabb nyári hőmérséklet pedig túllépheti a 30 °C-ot.
            A „Vitellone bianco dell’Appennino centrale” fehérjetartalma, valamint a telítetlen és telített zsírsavak aránya fontos tényező a hús minőségének meghatározása szempontjából.
            Az előállított hús felülete, még ha elárusítópultban történik is a hús darabolása, nem barnul meg rövid idő alatt, és ily módon jelentősen csökken a megmunkálási selejt mennyisége.
            A földrajzi terület és a termék közötti kapcsolat a genetikai állomány, a tenyésztés típusa, valamint az éghajlati körülmények kombinációjából adódik.
            A tenyésztési rendszerek kiválóan visszavezethetők a hizlalási szakaszban lévő egyedek kötött vagy félszabad legeltetéses hagyományos módszereire. A fejlődés, illetve a hizlalás szakaszában alkalmazott táplálék túlnyomórészt az üzem saját terméke. Az üzemek többségében az úgynevezett zártciklusú tenyésztést alkalmazzák, vagyis az istállóban született borjút a vágósúly eléréséig nevelik.
            A termék fő jellemzői elsősorban abból adódnak, hogy az egyedek a területen őshonos fajtákhoz tartoznak, amelyek tenyésztése és előállítási technikája évszázados hagyományokra tekint vissza a meghatározott területen.
            A hús dinamikusan reagál a környezeti hatásokra, ezekből adódik egyedisége, nemcsak az organoleptikus (érzékszervi) tulajdonságok, hanem az izomtömeg, a rostos részek és a zsírszövetek szempontjából is. Mivel az állatok túlnyomórészt szabadon élnek, biológiai ciklusuk szorosan kapcsolódik az őket körülvevő földrajzi környezethez.
            
               Hivatkozás a termékleírás közzétételére
            
            (e rendelet 6. cikke (1) bekezdésének második albekezdése)
            A közigazgatási szerv a „Vitellone bianco dell’Appennino centrale” OFJ módosítására irányuló javaslatnak az Olasz Köztársaság 2017. június 8-i, 131. számú Hivatalos Közlönyében történő közzétételével, a fenti kérelem vonatkozásában elindította a nemzeti kifogásolási eljárást.
            A termékleírás egységes szerkezetbe foglalt szövege az alábbi internetes oldalon tekinthető meg:
            http://www.politicheagricole.it/flex/cm/pages/ServeBLOB.php/L/IT/IDPagina/3335
            vagy
            közvetlenül a Minisztérium honlapján (www.politicheagricole.it), (a képernyő jobb felső sarkában) a „Qualità” („Minőség”) címszóra, majd (a képernyő bal oldalán) a „Prodotti DOP, IGP e STG” („OEM, OFJ és HKT termékek”), végül a „Disciplinari di Produzione all’esame dell’UE” („Az uniós vizsgálatnak alávetett termékleírások”) menüpontra kattintva.